Document ID: /roh_data/filtered/Billingualer_Corpus_interleaved-de-rm.jsonl.gz/215

This is a text translated from German to Rumantsch Grischun.
Italienisch als Zweitsprache in den Primarschulen

Die Einführung der italienischen Sprache in den deutschsprachigen Primarschulen und Kleinklassen beginnt im Schuljahr 1999/2000. Die Lehrerinnen und Lehrer werden in Kursen auf ihre neue Aufgabe vorbereitet. In einem Intensivkurs im Sprachgebiet (Val Poschiavo) werden sie ihre am Seminar erworbenen Italienischkenntnisse auffrischen und erweitern.

Im Herbst 1999 werden die Schülerinnen und Schüler der vierten Klassen in den deutschsprachigen Primarschulen und Kleinklassen erstmals in der Zweitsprache Italienisch unterrichtet. In den romanischen und italienischen Primarschulen wird schon seit Jahrzehnten Deutsch als Zweitsprache erlernt. Die Chance, Italienisch bereits während der Primarschulzeit zu lernen, haben nun auch die Schülerinnen und Schülern des deutschsprachigen Teils unseres Kantons. Die Lehrerinnen und Lehrer bereiten sich bereits seit Januar 1999 auf die neue Aufgabe vor. In wöchentlichen Kursen zu zwei Lektionen erweitern sie ihre Sprachfertigkeiten in Italienisch. Während eines dreitägigen Kurses haben sie sich mit der Didaktik des Zweitsprachunterrichtes (ZSU) vertraut gemacht.

Intensivkurs in Poschiavo

Als nächsten Schritt werden die Lehrerinnen und Lehrer während vier Wochen in einem Intensivkurs ihre Sprachkompetenz in Italienisch weiter festigen. Vom 14. Juni - 9. Juli 1999 findet dieser Kurs in Poschiavo statt. Dabei werden die Lehrerinnen und Lehrer neben dem Erlernen der italienischen Sprache auch Italienisch-Bünden besser kennen lernen.

Mehr als nur die Sprache lernen

Das Kursprogramm sieht nebst dem eigentlichen Sprachkurs verschiedene Veranstaltungen und Führungen vor. So werden in ganztägigen Exkursionen das Puschlav, das Bergell, das Veltlin und das Valle di Campo besucht und die charakteristischen Merkmale der einzelnen Talschaften aufgezeigt und den zukünftigen Italienischlehrerinnen und -lehrern näher gebracht. Museumsbesuche, Führungen durch wichtige Betriebe der Talschaften, Besuche kultureller Stätten und das Erleben der landschaftlichen Eigenarten gehören ebenfalls zum Rahmenprogramm. Ein freiwilliges Kursangebot bereichert das Programm.

Weitere Fortbildung

Mit dem Sprach-, dem Didaktik- und dem Intensivkurs ist die erste Phase der Fortbildung des ZSU Italienisch abgeschlossen. Im Jahr 2000 folgt im Rahmen einer zweiten Phase ein weiterer Sprachaufenthalt im italienischen Sprachgebiet sowie der zweite Teil der Einführung in die Didaktik des Zweitsprachunterrichtes. Die gesamte Fortbildung dauert insgesamt zehn Wochen, wobei mindestens die Hälfte in die schulfreie Zeit fällt.

Gremium: Erziehungs-, Kultur- und Umweltschutzdepartement Graubünden

Quelle: dt Erziehungsdepartement

Data: 14.06.1999

Talian sco segunda lingua en las scolas primaras

L'introducziun da la lingua taliana en las scolas primaras da lingua tudestga ed en las classas pitschnas cumenza l'onn da scola 1999/2000. Las magistras ed ils magisters vegnan preparads en curs per lur nova incumbensa. En in curs intensiv en il territori linguistic (Val Puschlav) vegnan els a rinfrestgar ed ad amplifitgar las enconuschientschas dal talian ch'els èn s'acquistads al seminari.

L'atun 1999 vegnan instruids ils scolars e las scolaras da las quartas classas en las scolas primaras e classas pitschnas tudestgas per l'emprima giada en la segunda lingua talian. En las scolas primaras rumantschas e talianas vegni emprendì gia dapi decennis tudestg sco segunda lingua. La schanza d'emprender talian gia durant il temp da scola primara han uss er las scolaras ed ils scolars da la part tudestga da noss chantun. Las magistras ed ils magisters sa preparan gia dapi il schaner 1999 per lur novas incumbensas. En curs emnils a duas lecziuns amplifitgeschan els lur capacitads linguisticas en talian. Durant in curs da trais dis han els emprendì ad enconuscher la didactica da l'instrucziun da la segunda lingua (ISE).

Curs intensiv a Puschlav

Sco proxim pass vegnan las magistras ed ils magisters a rinforzar lur cumpetenza linguistica dal talian durant quatter emnas en in curs intensiv. Dals 14 da zercladur fin ils 9 da fanadur 1999 ha lieu quest curs a Puschlav. Qua vegnan las magistras ed ils magisters er ad enconuscher meglier il Grischun talian, ultra d'emprender la lingua taliana.

Dapli che be emprender la lingua

Il program dal curs prevesa ultra dal curs da lingua per propi differentas occurrenzas e guidas. Uschia vegnan visitadas en excursiuns d'entirs dis la Val Puschlav, la Bergiaglia, la Vuclina e la Val di Campo. I vegn renvià a las caracteristicas da las singulas valladas e quellas vegnan fatgas enconuschentas a las futuras magistras ed als futurs magisters da talian. Visitas da museums, guidas tras las interpresas impurtantas da las valladas, visitas da lieus culturals e l'experientscha da las caracteristicas da la cuntrada fan er part dal program general. Ina purschida facultativa da curs enritgescha il program.

Ulteriur perfecziunament

Cun ils curs da lingua, da didactica e cun il curs intensiv è terminada l'emprima fasa dal perfecziunament da l'ISE talian. L'onn 2000 ha lieu en il rom d'ina segunda fasa in ulteriur segiurn per emprender la lingua en il territori talian sco er la segunda part da l'introducziun en la didactica da l'instrucziun da la segunda lingua. L'entir perfecziunament dura totalmain diesch enmnas, almain la mesadad da quellas durant il temp liber.

Gremi: departament d'educaziun, cultura e protecziun da l'ambient dal Grischun

Funtauna: rg departament d'educaziun

Data: 14.06.1999